දිවිනැගුම සංවර්ධන දෙපාර්තමේන්තුවේ අධ්‍යක්‍ෂ ජනරාල්වරයාගේ උපදෙස් මත යැයි පවසමින් දිවිනැගුම දිස්ත්‍රික් සම්බන්ධීකරණ නිලධාරීන් හා ආණ්ඩුවේ වෘත්තීය සමිතියක් වන සමස්ත ලංකා සමෘද්ධි හා කෘෂිකර්ම පර්යේෂණ සහකාර නිලධාරීන්ගේ සංගමයේ නියෝජිතයන් විසින් මේ සියලූ කටයුතු සංවිධානය කරමින් සිටින බවට ද මෙය රාජකාරී කටයුත්තක් බවත් දිවයිනේ සෑම ප්‍රාදේශිය ලේකම් කාර්යාලයකින්ම දිවිනැගුම සංවර්ධන නිලධාරීන් අවම 50 මේ කටයුත්තට සහභාගී විය යුතු බවට බදුල්ල හා මොණරාගල යන දිස්ත්‍රික්ක 02 හැර දිවයිනේ සියලුම දිස්ත්‍රික්කවල සේවයේ නියුතු දිවිනැගුම සංවර්ධන නිලධාරීන් වෙත වාචික උපදෙස් පමණක් ලබා දී ඇති බවටත් එම පිරිස් චෝදාන එල්ල කරයි.ජනමාධ්‍ය හා ප්‍රවෘත්ති ඇමැති කෙහෙළිය රඹුක්වැල්ල, ආර්ථික සංවර්ධන නියෝජ්‍ය ඇමැති ඒ.එල්.එම් හිස්බුල්ලා, ආර්ථික සංවර්ධන අමාත්‍යාංශයේ ලේකම් වෛද්‍ය නිහාල් ජයතිලක, ජනමාධ්‍ය හා ප්‍රවෘත්ති අමාත්‍යාංශයේ ලේකම් ආචාර්ය චරිත හේරත්, පළාත් සභා හා පළාත් පාලන අමාත්‍යාංශයේ ලේකම් ආර්.ඒ.ඒ.කේ රණවක, රජයේ ප්‍රවෘත්ති අධ්‍යක්ෂ ජනරාල් මහාචාර්ය ආරියරත්න ඇතුගල, සමෘද්ධී අධ්‍යක්ෂ ජනරාල් නීතීඥ බන්දුල තිලකසිරි, භාණ්ඩාගාර නියෝජ්‍ය ලේකම් එස්.ආර්. ආටිගල මහත්වරු ද මේ අවස්ථාවට එක්ව සිටියහ.